Source: http://vilag.transindex.ro/?hir=35170&ismet_nemzetkozi_elfogatoparancsot_adtak_ki_puigdemont_ellen
Timestamp: 2020-07-10 02:56:38+00:00

Document:
Transindex - Ismét nemzetközi elfogatóparancsot adtak ki Puigdemont ellen
2019. október 14. 16:14, utolsó frissítés: 16:14
Ismét nemzetközi elfogatóparancsot adott ki Carles Puigdemont volt katalán elnök ellen a spanyol legfelsõbb bíróság hétfõn.
A határozatot néhány órával azután hozta meg Pablo Llarena bíró, hogy a legfelsõbb bíróság zendülés miatt kilenc katalán függetlenségi vezetõt ítélt 9 és 13 év közötti börtönbüntetésre.
Az elfogatóparancsot most a közrend elleni bûncselekménynek számító zendülés és közpénz hûtlen kezelése miatt kérte a spanyol bíróság Puigdemont ellen.
A spanyol hatóságok abban bíznak, hogy Belgium ezúttal kiadja a két éve önkéntes számûzetésben ott élõ függetlenségi politikust.
A belga bíróság akkor a kérelem szabálytalanságára hivatkozott, míg a német bíróság a vádpontok közül nem látta megalapozottnak a lázadás bûncselekményét, és csak hûtlen kezelés miatt adta volna át a politikust a spanyol hatóságoknak.
A német döntés azt jelentette, hogy kiadatása esetén Carles Puigdemont kizárólag ebben a vádpontban lett volna felelõsségre vonható. Vagyis kisebb súlyú bûncselekmény miatt állhatott volna bíróság elé, mint egykori beosztottjai, akik nem hagyták el az országot. A spanyol bíróság, hogy ezt elkerülje, inkább visszavonta az elfogatóparancsot. (mti)

References: bíróság 
 bíróság 
 bíróság 
 bíróság 
 bíróság 
 bíróság